Държавен вестник, бр. 19, 2007 г., стр. 96

С Т Р .  96
Д Ъ Р Ж А В Е Н   В Е С Т Н И К
Б Р О Й  19
Чл. 37. Председателят на Държавната аген-
ция за младежта и спорта може да прекрати фи-
нансовото подпомагане на общини в случай, че
не разходват по предназначение предоставените
им средства или не представят финансов отчет.
Чл. 38. Спирането, възобновяването и прек-
ратяването на финансовото подпомагане на
спортна федерация или на спортен клуб се из-
вършва със заповед на председателя на Дър-
жавната агенция за младежта и спорта.
Раздел IV
Надзор и санкции
Чл. 39. Инспекторатът на Държавната аген-
ция за младежта и спорта извършва надзор върху
дейността на организациите, получили финан-
сови средства от Държавната агенция за мла-
дежта и спорта по реда на тази наредба.
Чл. 40. Предоставените по тази наредба сред-
ства, които не са разходвани по предназначе-
ние, се възстановяват в пълен размер ведно със
законоустановената лихва.
Чл. 41. При нарушения на изискванията по
тази наредба председателят на Държавната
агенция за младежта и спорта има право едно-
странно да прекрати изпълнението на договора
за финансово подпомагане.
ДОПЪЛНИТЕЛНИ РАЗПОРЕДБИ
§ 1. По смисъла на тази наредба:
1. “Олимпийски спортове” са спортовете,
включени в програмата за олимпийски игри на
Международния олимпийски комитет.
2. “Други организации” са юридическите
лица с нестопанска цел, които организират и
насърчават децата и младите хора да се занима-
ват с физически упражнения, спорт, спортни
игри и туризъм сред природата.
3. “Други международни състезания” са све-
товните и европейските купи на международ-
ните спортни федерации, както и участието на
националните отбори в световни лиги по пока-
на на международна спортна федерация.
§ 2. Всички проекти по тази наредба се вна-
сят в деловодството на Държавната агенция за
младежта и спорта.
§ 3. Не подлежат на финансово подпомагане
за съответната година спортни клубове с прек-
ратено, отнето или неподновено членство в
спортната федерация, както и спортни клубове,
приети за нови членове през същата година.
§ 4. Не се допуска изплащането на средства
за минал период, през който на спортна федера-
ция или клуб е било прекратено финансовото
подпомагане.
§ 5. Финансовите средства по реда на тази
наредба се предоставят само чрез банкови пре-
води в левове.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 6. Проектите за експлоатация и ремонт на
спортни обекти и съоръжения, подадени до
влизане в сила на тази наредба, се разглеждат
по досегашния ред.
§ 7. Кандидатстването с проекти по програ-
мите за олимпийска подготовка, развитие на
спорта за високи постижения и за спортно раз-
витие на талантливи деца и юноши за 2007 г. се
извършва в срок до 15 март 2007 г.
§ 8. Председателят на Държавната агенция
за младежта и спорта дава указания по прила-
гането на наредбата.
§ 9. Наредбата се издава на основание чл. 63,
ал. 1 и 2 и чл. 64 във връзка с чл. 4, т. 6, 9 и 12 и
чл. 8, ал. 3, т. 7 от Закона за физическото възпи-
тание и спорта и отменя Наредба № 1 от 2002 г.
за условията и реда за финансово подпомагане
от Държавната агенция за младежта и спорта
на дейностите на спортни организации и за
експлоатация на спортни обекти и съоръжения
(обн., ДВ, бр. 118 от 2002г.; Решение № 5484 от
2003 г. на ВАС на РБ—бр. 54 от 2003 г.; изм.,
бр. 85 от 2004 г.; изм. и доп., бр. 10 от 2005 г.;
изм., бр. 17 и 89 от 2005 г.).
§ 10. Тази наредба влиза в сила от деня на
обнародването є в “Държавен вестник” с изк-
лючение на разпоредбата на чл. 12, ал. 1, която
влиза в сила от 1 юли 2007 г.
Министър на финансите:
Пл. Орешарски
Председател на Държавната агенция
за младежта и спорта:
В. Лечева
1622
БЪЛГАРСКА НАРОДНА БАНКА
Наредба за изменение на Наредба № 26 от
2006 г. за финансовите къщи (ДВ, бр. 7 от
 2007 г.)
§ 1. В чл. 3 се правят следните изменения:
1. В ал. 2 т. 3 се изменя така:
“ 3. не е осъждано за умишлено престъпление
от общ характер, освен ако е реабилитирано.”
2. Алинея 3 се изменя така:
“(3) Акционер/съдружник във финансова
къща може да бъде лице, което не е осъждано
за умишлено престъпление от общ характер,
освен ако е реабилитирано.”
§ 2. В чл. 4 се правят следните изменения:
1. В ал. 4, т. 4 думите “т. 1—3” се заменят с
“т. 1 и 2”.
2. В ал. 5 т. 5 се отменя.
§ 3. В чл. 14, ал. 1 т. 5 се изменя така:
“ 5. се установи нарушение на Закона за мер-
ките срещу изпиране на пари;”.
§ 4. В чл. 14, ал. 1 т. 6 се отменя.
Заключителна разпоредба
§ 5. Тази наредба се издава на основание чл. 3,
ал. 8 от Валутния закон и е приета с Решение № 20
от 15.II.2007 г. на Управителния съвет на БНБ.
Управител: Ив. Искров
1826